Oseaniamesterskapet i fotball for kvinner 2010

Oseaniamesterskapet i fotball for kvinner 2010 var det 9. oseaniamesterskapet i fotball for kvinner. Mesterskapet ble spilt i North Shore City utenfor Auckland i New Zealand i oktober 2010. Det var fjerde gang New Zealand arrangerer oseaniamesterskapet.

New Zealand ble det første laget som vant oseaniamesterskapet fire ganger på suverent vis, med 50 scorede mål og ingen baklengsmål. Deres knappeste seier var 7–0 over Tahiti. New Zealand kvalifiserte seg dermed til VM 2011 som det eneste laget fra Oseania.

Blant turneringens fremragende spillere kan nevnes New Zealands Amber Hearn, som representerer Ottawa Fury i nordamerikansk fotball og ble turneringens toppscorer med 11 mål, mens 17-åringen Rosie White fra Auckland scoret fire mål i finalen.

Deltakende lag

Det var ingen kvalifisering til mesterskapet; alle lagene som meldte seg på ble invitert til sluttspill. Bemerk at Tahiti, Vanuatu, Fiji og Cookøyene også var påmeldt til mesterskapet i 2007, men trakk seg.

Gruppespill

Alle kampene ble spilt på North Harbour Stadium i North Shore City.

Gruppe A

Gruppe B

Utslagsspill

Semifinaler

New Zealand og Papua Ny-Guinea, de to beste lagene i mesterskapet 2007, møtes til finale. Papua Ny-Guineas keeper ble utvist for å ha hindret en klar målsjanse i deres 1–0-seier over Cookøyene, og må stå over finalen. New Zealand slo Salomonøyene 8–0, nøyaktig det samme som i 2007.

Bronsefinale

Cookøyenes kvinnelandslag ble det første landslaget fra den nasjonen som har tatt en medalje i oseanisk fotball, etter tre seire og ett tap.

Finale

Dette var New Zealands niende seier på rad over Papua Ny-Guinea i Oseaniamesterskapet siden 1989. Total målforskjell i disse kampene er 59–0; denne relativt store seieren må sees i lys av at Papua Ny-Guineas førstevalg som keeper sonte karantene for et rødt kort i semifinalen.

Oseaniamesterskapet i fotball for kvinner
Fotball i 2010
Fotball på New Zealand
Internasjonale mesterskap i 2010
Internasjonale mesterskap på New Zealand
2010 på New Zealand
2010 i Oseania